René Marie Albert Dupont

**René Marie Albert Dupont** M.E.P. (født 2. september 1929 i Saint-Jean-le-Blanc nær Orléans i Frankrike; død 10. april 2025 i Andong i Sør-Korea) var en fransk katolsk ordensgeistlig og biskop av Andong.

## Liv og virke
### Bakgrunn
René Marie Albert Dupont var den andre sønn i en familie på fem barn. Foreldrene hans, hagebrukere, var troende kristne. Fra ungdommen tenkte han på prestedømmet. Han fullførte sine videregående studier ved *Sainte Croix*-skolen i Orléans og gikk deretter inn på bispedømmets hovedseminar i 1947. 

I 1950, etter to års studier og ett års militærtjeneste, og ønsket å bli misjonær, gikk han inn på det parisiske ytremisjonsselskaps seminar i Paris. Året etter dro han til Roma for å fortsette studiene ved Det pavelige gregorianske universitet.

### Prest
René Marie Albert Dupont mottok presteordinasjonens sakrament den 29. juni 1953. Han ankom Sør-Korea i 1954. I følge det koreanske nyhetsbyrået Yonhap «viet han livet sitt til pastoralt arbeid på landsbygda i Sør-Korea» som prest og biskop, og «ble sendt til Sør-Korea kort tid etter Korea-krigen (1950–53) og tjent i mer enn 70 år ilandsbygdmisjonene».

### Biskop av Andong
Den 29. mai 1969 utnevnte pave Paul VI ham til den første biskop av bispedømmet Andong i Sør-Korea, opprettet samme dato. Erkebiskopen av Seoul, kardinal Stephen Kim Sou-hwan, ordinerte ham til biskop den 25. juli samme år. Medkonsekratorer var Victorinus Youn Kong-hi, biskop av Suwon, og John Baptist Sye Bong-Kil, erkebiskop av Daegu.

Biskop Dupont fortsatte som sjelesørger i det landlige Sør-Korea inntil svekket helse førte ham til sykehus; i 70 år hadde han virket l landet. I 2019 ble han gitt æresemedborgerskap i landet «som  anerkjennelse for sin innsats innen rural utdanning og samfunnsutvikling i mer enn 60 år». I 2022 ble han beskrevet i en dokumentarfilm; samme år ble han bragt til et aldershjem.

**Oh Wonchun-affæren:** Oh Wonchun var en bondeleder i Gyeongbuk Yongyang-gun Cheonggi-myeon. Da potetfrø distribuert av det lokale landbrukssamvirke ikke klarte å spire, protesterte han. Den 5. mai 1979 ble Oh Wonchun kidnappet og holdt fanget i tjue dager av sikkerhetsstyrker. Den 17. juli 1979 publiserte bispedømmet Andong en tekst med tittelen *Bondebevegelsen mister tålmodigheten*. Som reaksjon på det  arresterte politiet lederne og kapellanen for «den katolske bondebevegelsen». 

Den 6. august arrangerte Andong bispedømme, med prester og bønder fra hele landet, en bønnevake ved Andong-katedralen, etterfulgt av en tjue dagers sittende protest ved kirkebygningene. Regjeringen anklaget deretter René Dupont, en utlending, for å blande seg inn i innenrikspolitiske anliggender og bestemte seg for å utvise ham. Den apostoliske nuntius til Korea, Luciano Angeloni, grep umiddelbart inn overfor utenriksministeren. Kort tid etter, den 26. oktober 1979, ble president Park Chung-hee myrdet, og utvisningsbeslutningen ble ikke lenger nevnt.

Da han ble utnevnt til biskop av Andong, gjorde René Dupont det kjent at han bare ville forbli i denne stillingen i rundt ti år for å få startet opp bispedømmet. Og så, 51 år gammel, bad han om å bli erstattet av en koreaner. Denne forespørselen ble avslått. Han fornyet den flere ganger, og den fjerde gangen ble den akseptert. Han var da 62 år gammel. Hans etterfølger, Ignatius Pak Sok-hi, ble innsatt som  biskop den 2. desember 1990. 

Han døde den 10. april 2025 i Andong i Sør-Korea, i en alder av 95 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Antonio del Giudice (1913-1982) *1962
* Kardinal Stephen Kim Sou-hwan (1922–2009) *1966
* Biskop *René Marie Albert Dupont* M.E.P. (1929-1969) *2025

## Referanser